Diari Oficial de la Generalitat Valenciana


Sumari del DOGV 1885, del 20-10-1992 (1992/826140)

ORDRE de 8 d'octubre de 1992, del Conseller de Cultura, Educació i Ciència, per la qual són dictades normes per a l'elecció dels consells escolars en determinats centres públics no universitaris de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/08/(1)/dof/vci/html**

### Dades del document

Número de DOGV
:   1885

Data del DOGV
:   20-10-1992

Secció del DOGV
:   DISPOSICIONS GENERALS

Número del document
:   1992/826140


Data del document
:   08-10-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 8 d'octubre de 1992, del Conseller de Cultura, Educació i Ciència, per la qual són dictades normes per a l'elecció dels consells escolars en determinats centres públics no universitaris de la Comunitat Valenciana.  
El Decret 12/1986, de 10 de febrer i el Decret 99/1988, de 4 de juliol, del Consell de la Generalitat Valenciana, regulen el procediment d'elecció d'òrgans de govern dels centres públics d'Educació General Bàsica, Batxillerat i Formació Professional de la Comunitat Valenciana. D'altra banda, els decrets 90/1986, de 8 de juliol i 180/1988, de 15 de novembre, del Consell de la Generalitat Valenciana, estableixen el procediment d'elecció d'aquests òrgans en els centres públics d'ensenyaments especialitzats. Igualment el Decret 89/1991, de 29 de maig aprova el dels òrgans de govern dels centres públics d'Educació Permanent d'adults (EPA) de la Comunitat Valenciana.  
Com que aviat conclourà el mandat dels consells escolars, cal que siguen dictades les normes que permeten la renovació dels càrrecs assenyalats.  
La disposició final primera del Decret 12/1986, de 10 de febrer, faculta la Conselleria de Cultura, Educació i Ciència per a dictar, dins l?àmbit de les seues competències, les disposicions que calguen per a l'acompliment del que s'hi expressa. -  
Basant-se en això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article primer  
Aquesta ordre serà d'aplicació:  
a) Als centres docents públics de Pre-escolar, Educació Especial i Educació General Bàsica, incloent-hi els de menys de vuit unitats, així com els de batxillerat i formació professional, els consells escolars dels quals concloguen el mandat reglamentari de dos anys, abans de l'u de gener de 1993, i aquells centres docents públics dels nivells educatius assenyalats en els quals no estiga constituït el consell escolar, en la data de la publicació d'aquesta ordre,  
b) Als centres d'ensenyaments especialitzats dependents d'institucions públiques, els consells escolars dels quals es troben en qualsevol de les circumstàncies que s'indiquen en l'apartat anterior.  
c) Als centres d'EPA dependents d'institucions públiques en les quals no estiga constituït el consell escolar en la data de publicació d'aquesta ordre.  
d) Així mateix, en aquells centres públics el consell escolar dels quals, amb mandat en vigor, tingués disminuïda la representació, la provisió de vacants tindrà lloc d'acord amb allò que disposa aquesta ordre, sempre que les referides vacants no haguessen pogut ser cobertes segons el procediment establert en l'article 31 del Decret 12/1986, de 10 de febrer, l'article 30 del Decret 90/1986, de 8 de juliol, i l'article 27 del Decret 89/1991, de 29 de maig. Els representants que resulten elegits basant-se en allò que disposa aquest apartat, finalitzaran el seu mandat en la data en la qual hagués conclòs el mandat dels consellers que substituesquen.  
Article segon  
Abans del dia 30 d'octubre de 199f es constituirà en cada centre la junta electoral d'acord amb allò que preveu l'article 20 del Decret 12/1986, de 10 de febrer, l'article 19 del Decret 90/1986, de 8 de juliol, o l'article 17 del Decret 89/1991, de 29 de maig, segons escaiga.  
Article tercer  
1. Per posar en marxa el procés electoral, la direcció del centre durà a terme les actuacions següents:  
- Elaboració dels censos electorals dels diversos sectors de la comunitat escolar.  
- Determinació, mitjançant sorteig, dels membres dels diversos sectors que han de formar la junta electoral de centre, també d'un membre suplent per cadascun dels sectors afectats.  
- Comunicació als interessats que han estat designats per a formar part de la referida junta electoral de centre i convocatòria a aquells per a la constitució d'aquesta.  
- Així mateix, adoptarà les mesures preparatòries que calguen per tal de facilitar les diverses actuacions del procés electoral.  
2. La junta electoral organitzarà el procediment d'elecció dels membres del consell escolar en les condicions que millor asseguren la participació de tots els sectors de la comunitat educativa i sol·licitarà a l'ajuntament en el terme municipal del qual estiga situat el centre, la designació del regidor o representant del municipi que haurà de formar part del consell escolar.  
Article quart  
1. Es constituirà en cadascun dels serveis territorial de la Conselleria de Cultura, Educació i Ciència una comissió de seguiment i assessorament electoral, composta pels membres següents:  
- El director territorial de Cultura i Educació, que serà el president.  
- El secretari territorial de Cultura i Educació, que serà el secretari.  
- El cap de la Unitat Territorial d'Inspecció Educativa.  
A  
- A més a més, cada organització sindical amb representació en la Mesa Sectorial d'Educació de la Comunitat Valenciana podrà designar 1. representant.  
- Podran també, designar 1. representant cadascuna de les organitzacions següents, l?àmbit territorial de les quals no siga inferior al de cada comissió de seguiment i assessorament:  
 Confederacions de pares d'alumnes.  
 Federacions no confederades amb les anteriors.  
- Anàlogament les confederacions o federacions d'idèntic àmbit territorial que agrupen les associacions d'alumnes podran designar un representant.  
2. Cada comissió, dins el seu àmbit territorial, informarà sobre totes les consultes que li siguen plantejades pels membres de la comunitat educativa, sobre qualsevol aspecte del procés electoral. Així mateix, informarà preceptivament sobre les reclamacions a què es refereix l'article 26.4 del Decret 12/1986, de 10 de febrer, l'article 25.4 del Decret 90/1986, de 8 de juliol, i l'article 22.4 del Decret 89/1991, de 29 de maig.  
Article cinquè  
1. El termini d'admissió de candidatures a representants dels diferents sectors en el consell escolar de centre, conclourà 48 hores abans del dia fixat per a la celebració de les eleccions.  
2. Tancat el termini d'admissió a que es refereix l'apartat anterior, la junta electoral farà públiques les candidatures admeses almenys, 24 hores abans del començament de les eleccions.  
Article sisè  
1: La celebració del claustre de caràcter extraordinari a què es refereixen els apartats 2 i 3 de l'article 22 del Decret 12/1986, de 10 de febrer, els apartats 2 i 3 de l'article 21 del Decret 90/1986, de 8 de juliol, així com 2 i 3 de l'article 19 del Decret 89/1991, de 29 de maig, tindrà lloc abans del 30 de novembre de 1992.  
2. La celebració de les eleccions en la resta dels sectors tindrà Lloc l'1 de desembre de 1992. La sessió de votació es produirà des de les 10 fins a les 21 hores ininterrompudament.  
3. En aquelles localitats en què la data de celebració de les eleccions fos dia festiu, la convocatòria s'entendrà efectuada per al primer dia hàbil següent.  
Article setè  
1. La sessió de votació a què es refereix l'apartat 2 de l'article anterior estarà precedida de la constitució de les diferents meses electorals, previstes en els decrets esmentats en l'apartat 1 de l'article anterior.  
2. Amb la finalitat d'una millor ordenació del Procés, la junta electoral de centre disposarà les mesures que calguen perquè al local on es produesca la votació, es reunesquen i se situen totes les meses electorals a què es refereix l'apartat 1.  
Article vuitè  
1. Pel que fa al procediment i les fases de les eleccions dels representants dels distints sectors, caldrà ajustar-se a allò que disposen els decrets 12/1986, de 10 de febrer, 90/1986, de 8 de juliol i 89/1991, de 29 de maig, segons el cas.  
2. Les associacions de pares d'alumnes i les associacions o d'altres organitzacions d'alumnes, podran presentar candidatures diferenciades per a l'elecció dels seus respectius representants en el consell escolar del centre.  
3. La junta electoral de cada centre podrà aprovar el model de papereta per a la votació. En aquest cas seran nuls els vots emesos en model diferent.  
4. Donat cas que es presenten candidatures diferenciades d'alumnes o de pares, d'acord amb el número dos d'aquest article, les paperetes de votació hauran d'ajustar-se a les normes següents:  
a) Tots els candidats que pertanyen o no a candidatures diferenciades, s'hi ordenaran alfabèticament per la inicial del primer cognom.  
b) Si el candidat forma part d'una candidatura diferenciada, juntament amb el seu nom figurarà la denominació de l?organització o associació que va presentar la candidatura.  
c) El nom del candidat anirà precedit d'un quadre perquè el votant marque amb una creu el corresponent al candidat o candidats als quals atorga el vot.  
Article novè  
. Una vegada conclòs el procés d'elecció dels representants dels diferents sectors en el consell escolar de centre, la junta electoral procedirà, en el termini de 48 hores, a la proclamació oficial dels electes, mitjançant una acta que serà publicada en el tauler d'anuncis del centre.  
Contra les decisions de les juntes electorals es podrà reclamar davant el director dels serveis territorials de Cultura i Educació, la resolució de la qual posarà fi a la via administrativa.  
Article deu  
Dins els deu dies següents a la proclamació de candidats electes per la junta electoral, el director del centre procedirà a la convocatòria de la sessió constitutiva del consell escolar.  
Article onze  
Donat cas que el centre atenga necessitats educatives de diversos municipis, formarà part del consell escolar el regidor o representant de l'ajuntament en el municipi del qual es trobe situal el centre o, si s'escau, aquell que pogués ser designat amb l'acord previ de les corporacions afectades.  
En els centres públics dependents de les diputacions provincials, el representant de l'administració local, serà un diputat o representant de la corporació provincial.  
DISPOSICIO ADDICIONAL  
Els centres específics d'educació pre-escolar, es regiran, per a determinar 51 nombre de representants de cada sector, per la normativa aplicable als centres d'EGB i seran substituïts, si s'escau, els representants dels alumnes per pares.  
DISPOSICIONS FINALS  
Primera  
Es autoritzada la Secretaria General de la Conselleria de Cultura, Educació i Ciència perquè dicte les instruccions necessàries per al desenrotllament i l'aplicació d'allò que preveu aquesta ordre.  
Segona  
Tant per part dels directors dels serveis territorials de Cultura i Educació, assistits per les comissions de seguiment i assessorament electoral, com per part dels directors dels centres i les juntes electorals, s'adoptaran les mesures necessàries per garantir el normal desenvolupament del procés electoral i la constitució del consell escolar del centre.  
Tercera  
Aquesta ordre entrara en vigor el mateix dia de la publicació en el Diari Oficial de la Generalitat Valenciana.  
València, 8 d'octubre de 1992.  
El Conseller Cultura, Educació i Ciència,   
ANDREU LÓPEZ I BLASCO


Còpia Permalink ELI